CELEX: 62011TN0524
Language: el
Date: 2011-09-30 00:00:00
Title: Υπόθεση T-524/11: Προσφυγή της 30ής Σεπτεμβρίου 2011 — Volvo Trademark κατά ΓΕΕΑ — Hebei Aulion Heavy Industries (LOVOL)

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/25
            
         Προσφυγή της 30ής Σεπτεμβρίου 2011 — Volvo Trademark κατά ΓΕΕΑ — Hebei Aulion Heavy Industries (LOVOL)
   (Υπόθεση T-524/11)
   2011/C 355/45
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Volvo Trademark Holding AB (Göteborg, Σουηδία) (εκπρόσωπος: M. Treis, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Hebei Aulion Heavy Industries Co., Ltd (Xuanhua, Κίνα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Ιουλίου 2011 στην υπόθεση R 1870/2010-1·
            
         
               —
            
            
               να απορρίψει την αίτηση για καταχώριση κοινοτικού σήματος υπ’ αριθ. 5029731· και
            
         
               —
            
            
               να καταδικάσει τον αντίδικο ενώπιον του τμήματος προσφυγών στα δικαστικά έξοδα της προσφεύγουσας τα σχετικά με την παρούσα διαδικασία, με την προσφυγή ενώπιον του τμήματος προσφυγών και με τη διαδικασία ενώπιον του τμήματος ανακοπών.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «LOVOL», για προϊόντα των κλάσεων 7 και 12 — Καταχωρισμένο κοινοτικό σήμα υπ’ αριθ. 5029731
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχωρισμένο υπ’ αριθ. 2361087 κοινοτικό λεκτικό σήμα «VOLVO», για προϊόντα και υπηρεσίες των κλάσεων 1-9, 11-12, 14, 16-18, 20-22, 24-28 και 33-42· Καταχωρισμένο υπ’ αριθ. 4804522 κοινοτικό εικονιστικό σήμα «VOLVO», για προϊόντα και υπηρεσίες των κλάσεων 1-4, 6, 7, 9, 11-12, 14, 16, 18, 25, 28, 35-39 και 41· υποβληθείσα στο Ηνωμένο Βασίλειο αίτηση καταχωρίσεως υπ.αριθ. 747361 του εικονιστικού σήματος «VOLVO», για προϊόντα της κλάσεως 12· υποβληθείσα στο Ηνωμένο Βασίλειο αίτηση καταχωρίσεως υπ.αριθ. 747362, του λεκτικού σήματος «VOLVO» για προϊόντα της κλάσεως 12· υποβληθείσα στο Ηνωμένο Βασίλειο αίτηση καταχωρίσεως υπ.αριθ. 1051579 του λεκτικού σήματος «VOLVO», για προϊόντα της κλάσεως 7· υποβληθείσα στο Ηνωμένο Βασίλειο αίτηση καταχωρίσεως υπ.αριθ. 1408143 του εικονιστικού σήματος «VOLVO», για προϊόντα της κλάσεως 7.
   
      Απόφαση του τμήματος ανακοπών: Απορρίπτει την ανακοπή
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 5, του κανονισμού του Συμβουλίου No 207/2009, καθόσον το τμήμα προσφυγών δεν έλαβε υπόψη όλα τα σχετικά στοιχεία κατά τη σύγκριση των σημάτων και, ως εκ τούτου, εσφαλμένα κατέληξε ότι δεν υπήρχε καμία ομοιότητα στα σήματα. Παράβαση του κανόνα δικαίου για την εφαρμογή του Κανονισμού, και ειδικότερα, των αρχών που καθιέρωσε το Δικαστήριο της Ευρωπαϊκής Ένωσης στις υποθέσεις C-361/04 P, Ruiz-Picasso κ.λπ. κατά ΓΕΕΑ, της 12ης Ιανουαρίου 2006, Συλλογή 2006, σ. I-643 και C-252/07, Intel Corporation, Συλλογή 2008, σ. I-8823, τις οποίες εφάρμοσε αυστηρά τυπολατρικά και, ως εκ τούτου, δεν εξέτασε την ουσία της ανακοπής βάσει του άρθρου 8, παράγραφος 5, του κανονισμού 207/2009 του Συμβουλίου.